شەفەق نیوز/ لە پارێزگای دهۆک، ئمڕوو پەنجشەممە، رسوومەیل دەرچگن خولیگ سەربازی ئەرا ژنەیلیگ جەنگاوەری ئەیزیدی وەڕێەو چگ، ک وەی دویاییە کەفتنە گەرد هێزەیل پێشمەرگە.
کامپیگ پێشمەرگە لە قەزای شێخان دەرچگن ٨٨ ژن جەنگاوەر ئەیزیدی وەخوەی دی.
لیوا عەزیز وەیسی فەرماندەی هێزەیل زێرەڤانی لە وتاریگ لەی بۆنە وت: بایەدە دووارە سەروەری قەزای شەنگال باێدەو، وتیش؛ هێزەیل پێشمەرگە ئەڵاجەوییگ لە رزگارکردن قەزاگە لەدەس ریخریاگ داعش ئەنجام دان.
هەمیش وت؛ رزگارکردن شەنگال دەروازەیگ بوی ئەرا عراق و ناوچەگە وەگشتی لە شکستهاوردن داعش.
لیوا وەیسی وتیش؛ ئەیە ئەو رووژەس ک دوێەت کورد جوور شیر زەخمداریگ بکەفێدە گەرد هێزەیل پێشمەرگە.
